钦定古今图书集成/明伦汇编/氏族典/第602卷 > 《凌迪知万姓统谱》 > 长孙嵩
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙嵩

按《魏书长孙嵩传》：“嵩，代人也，太祖赐名焉。父仁，昭成
时为南部大人。嵩宽雅有器度，年十四，代父统军。太
祖承大统，复以为南部大人。累著军功，除冀州刺史，
赐爵钜鹿公。历侍中、司徒、相州刺史，封南平公。所在
著称。太宗寝疾，问后事于嵩。嵩曰：‘今长皇子贤而世
嫡，天所命也，请立’。”乃定策禁中。世祖即位，进爵北平
王。舆驾征伐，嵩以元老多留镇京师，坐朝堂平断刑
狱。薨，年八十，谥曰“宣王。”